**Ministru kabineta rīkojuma projekta “Par Ministru kabineta 2008.gada 29.decembra rīkojuma Nr.882 “Par fiskālās disciplīnas un uzraudzības nodrošināšanas pasākumiem” atzīšanu par spēku zaudējušu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
|  **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Par Ministru kabineta 2008.gada 29.decembra rīkojuma Nr.882 “Par fiskālās disciplīnas un uzraudzības nodrošināšanas pasākumiem” atzīšanu par spēku zaudējušu” (turpmāk – Projekts) ir sagatavots pēc Finanšu ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Šobrīd joprojām ir spēkā Ministru kabineta 2008.gada 29.decembra rīkojums Nr.882 „Par fiskālās disciplīnas un uzraudzības nodrošināšanas pasākumiem”” (turpmāk - rīkojums Nr.882), kas tika izdots, ņemot vērā ekonomisko situāciju valstī 2008.gada beigās, nosakot pasākumus fiskālās disciplīnas un uzraudzības nodrošināšanai. Rīkojumā Nr.882 tika noteikti ierobežojumi ministrijām un citām centrālajām valsts iestādēm resursu un izdevumu sadalījumam 2009.gada budžetā, dažādi uzdevumi par informācijas sniegšanu Valsts kasei, kā arī tika uzdots finanšu ministram izveidot Fiskālās disciplīnas uzraudzības komiteju (turpmāk - FDUK) un noteikt tās uzdevumus. Faktiski lielākā daļa no rīkojumā Nr.882 noteiktajiem uzdevumiem bija saistīti tikai ar 2009.gada budžeta izpildes procesa nodrošināšanu un uzraudzību. Vienlaikus 2013.gadā, ņemot vērā ekonomisko situācijas uzlabošanos valstī un to, ka Starptautiskā aizņēmuma programma bija noslēgusies, tika pieņemti grozījumi rīkojumā Nr.882, svītrojot vairākas normas, lai izvairītos no informācijas dublēšanās rīkojumā Nr.882 un citos normatīvajos aktos, tādējādi samazinot administratīvo slogu. Līdz ar to šobrīd vienīgais rīkojuma Nr.882 uzdevums, kura darbības laiks nav terminēts, ir par FDUK izveidi. FDUK tika izveidota ar Finanšu ministrijas 2009.gada 13. janvāra rīkojumu Nr.23. Kopš 2009.gada, ņemot vērā aktuālo situāciju, FDUK uzdevumi ir mainījušies un atbilstoši Finanšu ministrijas 2019.gada 12.jūlija rīkojumam Nr.236 šobrīd FDUK ir noteikti šādi uzdevumi:1. nodrošināt fiskālās disciplīnas uzraudzību;
2. vērtēt valsts budžeta izpildes gaitu;
3. izskatīt Eiropas Savienības politiku instrumentu un pārējās ārvalstu finanšu palīdzības investīciju progresu;
4. atbilstoši komitejas vadītājas vai vadītājas vietnieces norādījumiem veikt citus uzdevumus fiskālās disciplīnas uzraudzības nodrošināšanai.

Lai nepieļautu 2009.gada finanšu situācijas atkārtošanos nākotnē un samazinātu valsts ievainojamību nākamo iespējamo globālo ekonomisko un finanšu krīžu gadījumos, 2013.gada 31.janvārī Saeimā tika pieņemts Fiskālās disciplīnas likums (turpmāk - FDL), kas nodrošināja nepieciešamo tiesisko regulējumu stingrai fiskālai disciplīnai ilgtermiņā. Lai nodrošinātu fiskālās disciplīnas nosacījumu ievērošanas uzraudzību, atbilstoši FDL noteiktajam 2014.gadā darbu uzsāka neatkarīga koleģiāla iestāde – Fiskālās disciplīnas padome (turpmāk – Padome). Padomes kompetencē ir uzraudzīt FDL noteikto fiskālo nosacījumu ievērošanu ietvara likuma projekta un gadskārtējā valsts budžeta likuma projekta sagatavošanā, šo likumu izpildē un grozījumu sagatavošanā, uzraudzīt FDL nosacījumu ievērošanu gadskārtējā valsts budžeta likuma izpildē, pašvaldību konsolidētā budžeta un atvasinātu publisku personu budžetu summāro fiskālo rādītāju atbilstību prognozētajām vērtībām u.c.Pamatojoties uz augstāk minēto, rīkojums Nr.882 atbilstoši faktiskajai situācijai ir zaudējis aktualitāti un ir atzīstams par spēku zaudējušu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka sagatavotais projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Ministrs J.Reirs

Adijāne 67095437

Zane.Adijane@fm.gov.lv